CELEX: 32022D0661
Language: lv
Date: 2022-04-21 00:00:00
Title: Padomes Lēmums (KĀDP) 2022/661 (2022. gada 21. aprīlis), ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku

21.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 120/14
               
            
         PADOMES LĒMUMS (KĀDP) 2022/661
         (2022. gada 21. aprīlis),
         ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2016. gada 27. maijā pieņēma Lēmumu (KĀDP) 2016/849 (1).
                  
               
                     (2)
                  
                  
                     Padome 2017. gada 17. jūlija secinājumos norādīja, ka Savienība apsvērs turpmākus atbilstīgus atbildes pasākumus uz Korejas Tautas Demokrātiskās Republikas (“KTDR”) darbībām, kas grauj globālo kodolieroču neizplatīšanas un kodolatbruņošanās režīmu, jo īpaši izmantojot papildu autonomus ierobežojošus pasākumus.
                  
               
                     (3)
                  
                  
                     Apvienoto Nāciju Organizācijas Drošības padome (“ANO DP”) 2017. gada 22. decembrī pieņēma Apvienoto Nāciju Organizācijas Drošības padomes Rezolūciju (“ANO DPR”) 2397 (2017), kurā tā atkārtoti apstiprināja, ka KTDR: nedrīkst veikt turpmākas raķešu palaišanas, izmantojot ballistisko raķešu tehnoloģiju, veikt kodolizmēģinājumus vai jebkādas citas provokācijas; tai nekavējoties jāaptur visas darbības, kas saistītas ar tās ballistisko raķešu programmu, un šajā sakarā jāatjauno savas sākotnējās saistības ievērot moratoriju attiecībā uz visu raķešu palaišanu; tai nekavējoties pilnībā, pārbaudāmi un neatgriezeniski jāatsakās no visiem kodolieročiem un esošajām kodolprogrammām un nekavējoties jāizbeidz visas saistītās darbības; un tai pilnībā, pārbaudāmi un neatgriezeniski jāatsakās no jebkādiem citiem esošajiem masu iznīcināšanas ieročiem un ballistisko raķešu programmām.
                  
               
                     (4)
                  
                  
                     KTDR 2022. gada 24. martā palaida starpkontinentālo ballistisko raķeti. No 2022. gada 5. janvāra līdz 24. martam KTDR palaida raķetes vismaz divpadsmit reizes.
                  
               
                     (5)
                  
                  
                     Savienības Augstais pārstāvis ārlietās un drošības politikas jautājumos (“Augstais pārstāvis”) 2022. gada 25. martā Savienības vārdā nāca klajā ar deklarāciju, kurā tiek nosodīts tas, ka KTDR 2022. gada 24. martā palaida starpkontinentālo ballistisko raķeti, ar ko tiek pārkāptas vairākas ANO DPR un kas nopietni apdraud starptautisko un reģionālo mieru un drošību. Minētajā deklarācijā KTDR tika arī aicināta atturēties no jebkādas turpmākas rīcības, kas varētu palielināt starptautisko vai reģionālo spriedzi, un ievērot attiecīgās ANO DPR, pilnībā, pārbaudāmi un neatgriezeniski atsakoties no visiem saviem kodolieročiem, citiem masu iznīcināšanas ieročiem, ballistisko raķešu programmām un esošajām kodolprogrammām, un nekavējoties izbeidzot visas saistītās darbības. Augstais pārstāvis arī paziņoja, ka Savienība ir gatava īstenot un vajadzības gadījumā papildināt jebkādu rīcību, ko ANO DP varētu veikt, reaģējot uz starpkontinentālās ballistiskās raķetes palaišanu 2022. gada 24. martā.
                  
               
                     (6)
                  
                  
                     Ņemot vērā, ka KTDR turpina veikt ar ballistiskajām raķetēm saistītās darbības, pārkāpjot un klaji ignorējot attiecīgās ANO DPR, Lēmuma (KĀDP) 2016/849 II un III pielikumā ietvertajos to fizisko un juridisko personu, vienību un struktūru sarakstos, kurām piemēro ierobežojošus pasākumus, būtu jāiekļauj astoņas personas un četras vienības.
                  
               
                     (7)
                  
                  
                     Tāpēc būtu attiecīgi jāgroza Lēmuma (KĀDP) 2016/849 II un III pielikums,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2016/849 II un III pielikumu groza tā, kā izklāstīts šā lēmuma pielikumā.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2022. gada 21. aprīlī
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  Padomes Lēmums (KĀDP) 2016/849 (2016. gada 27. maijs) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2013/183/KĀDP (OV L 141, 28.5.2016., 79. lpp.).
      
      
         
            PIELIKUMS
            Lēmuma (KĀDP) 2016/849 II un III pielikumu groza šādi:
            
                        1)
                     
                     
                        II pielikuma sadaļas “I. Personas un vienības, kas ir atbildīgas par KTDR kodolmateriālu, ballistisko raķešu vai citu masu iznīcināšanas ieroču programmām, vai personas vai vienības, kas rīkojas to vārdā vai vadībā, vai vienības, kas ir to īpašumā vai kontrolē” iedaļā “A. Personas” pievieno šādus ierakstus:
                        
                                     
                                 
                                 
                                    Vārds, uzvārds
                                 
                                 
                                    Pieņemts vārds
                                 
                                 
                                    Identifikācijas informācija
                                 
                                 
                                    Sarakstā iekļaušanas datums
                                 
                                 
                                    Pamatojums
                                 
                              
                                    “28.
                                 
                                 
                                    KIM Su Gil
                                 
                                 
                                    KIM Su-Gil
                                 
                                 
                                    Dzimšanas datums: 1950. gads
                                    Valstspiederība: KTDR
                                    Dzimums: vīrietis
                                 
                                 
                                    21.4.2022.
                                 
                                 
                                    Būdams Korejas Tautas armijas Vispārējā politiskā biroja direktors no 2018. līdz 2021. gadam un Valsts lietu komisijas loceklis no 2019. līdz 2021. gadam, viņš bija atbildīgs par Korejas Darbaļaužu partijas lēmumu īstenošanu saistībā ar kodolprogrammu un ballistisko programmu izstrādi, pārkāpjot Apvienoto Nāciju Organizācijas Drošības padomes Rezolūcijas 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) un 2397 (2017).
                                 
                              
                                    29.
                                 
                                 
                                    JON Il Ho
                                 
                                 
                                    JON Il-Ho
                                 
                                 
                                    Dzimšanas datums: 1955. vai 1956. gads
                                    Valstspiederība: KTDR
                                    Dzimums: vīrietis
                                 
                                 
                                    21.4.2022.
                                 
                                 
                                    Kā “atbildīgu amatu ieņemošam ierēdnim valsts aizsardzības zinātnes jomā” viņam ir nozīmīga loma KTDR masu iznīcināšanas ieroču programmu izstrādē, un viņš ir atbildīgs par to izstrādi. 2019. gada augustā paaugstināts par ģenerālpulkvedi, 16. februāra Zinātnes un tehnoloģiju balvas saņēmējs, Automatizācijas pētniecības institūta direktors un Kim Chaek Tehnoloģiju universitātes institūta direktors un Darbaļaužu partijas Centrālās komitejas departamenta direktora vietnieks, viņš piedalījās Hwasong-14 starpkontinentālo ballistisko raķešu (ICBM) palaišanā 2017. gada 4. jūlijā un 2017. gada 28. jūlijā, kā arī lielākajā daļā citu raķešu palaišanā 2017., 2019. gadā un 2020. gada martā.
                                 
                              
                                    30.
                                 
                                 
                                    JONG Sung Il
                                 
                                 
                                    JONG Sung-Il
                                 
                                 
                                    Dzimšanas datums: 20.3.1961.
                                    Pases numurs: 927240105
                                    Valstspiederība: KTDR
                                    Dzimums: vīrietis
                                 
                                 
                                    21.4.2022.
                                 
                                 
                                    Kā “augsta ranga partijas amatpersonai” un “atbildīgu amatu ieņemošam ierēdnim valsts aizsardzības zinātnes jomā”, ko kāda ANO dalībvalsts 2017. gadā identificējusi kā Korejas Darbaļaužu partijas Centrālās komitejas Munīcijas rūpniecības departamenta bijušo direktora vietnieku, viņam ir nozīmīga loma KTDR masu iznīcināšanas ieroču programmu, jo īpaši ballistisko raķešu, izstrādē, un viņš ir atbildīgs par šo programmu izstrādi. Viņš piedalījās Hwasong-14 starpkontinentālo ballistisko raķešu (ICBM) testos 2017. gada 4. jūlijā un 2017. gada 28. jūlijā un piedalījās ballistisko raķešu/lielas daudzstobru raķešu sistēmas palaišanā 2019. gada 24. augustā un 2019. gada 10. septembrī.
                                 
                              
                                    31.
                                 
                                 
                                    YU Jin
                                 
                                 
                                    YU Jin
                                 
                                 
                                    Dzimšanas datums: 1960. gads
                                    Valstspiederība: KTDR
                                    Dzimums: vīrietis
                                 
                                 
                                    21.4.2022.
                                 
                                 
                                    Būdams Munīcijas rūpniecības departamenta direktors un Korejas Darbaļaužu partijas Centrālās komitejas Politiskā biroja locekļa aizstājējs, viņš ir atbildīgs par to, ka viņam ir nozīmīga loma KTDR masu iznīcināšanas ieroču programmu izstrādē gan kodoljomā, gan ballistisko raķešu jomā. Pirms 2022. gada marta ICBM palaišanas viņš pavadīja Kim Jong Un uz National Aerospace Development Administration un piedalījās 2021. gada Valsts aizsardzības izstādē, kurā tika demonstrētas acīmredzami jaunas ieroču sistēmas. Kā direktora vietnieks viņš piedalījās Hwasong-14 starpkontinentālo ballistisko raķešu (ICBM) testos 2017. gada 4. jūlijā un 2017. gada 28. jūlijā, kā arī inspekcijā, ko Kim Jong Un2019. gada 22. jūlijā veica jauna veida zemūdenei, kura, kā norādīja KTDR, ir paredzēta tam, lai “stratēģiskā” nolūkā izvērstu no zemūdenes palaižamas ballistiskās raķetes, kas, iespējams, spēj nest kodolgalviņas, un ballistisko raķešu palaišanā 2019. gada 25. jūlijā un 30. jūlijā un 2019. gada 2. augustā.”
                                 
                              
                  
                        2)
                     
                     
                        III pielikuma sadaļas “To personu saraksts, kas minētas 23. panta 1. punkta c) apakšpunktā un 27. panta 1. punkta c) apakšpunktā” iedaļā “A. Personas” pievieno šādus ierakstus:
                        
                                     
                                 
                                 
                                    Vārds, uzvārds
                                 
                                 
                                    Informācija identifikācijai
                                 
                                 
                                    Sarakstā iekļaušanas datums
                                 
                                 
                                    Pamatojums
                                 
                              
                                    “25.
                                 
                                 
                                    PAK Hwa Song
                                    jeb PAK Hwa-Song
                                    
                                 
                                 
                                    Uzņēmuma CONGO ACONDE līdzdibinātājs
                                    Dzimšanas vieta: KTDR
                                    Pases numurs: 654331357
                                    Valstspiederība: KTDR
                                    Dzimums: vīrietis
                                    Adrese: Kongo Demokrātiskā Republika
                                 
                                 
                                    21.4.2022.
                                 
                                 
                                    
                                       Pak Hwa Song ir iesaistīts sankciju apiešanā un ir atbildīgs par KTDR kodolprogrammu un ballistisko raķešu programmu finansiālu atbalstīšanu. Viņš ir uzņēmuma CONGO ACONDE līdzdibinātājs, kas ir PAEKHO TRADING CORPORATION pastkastītes uzņēmums. PAEKHO ir iesaistīts statuju eksportā uz vairākām Subsahāras valstīm, tādējādi pārkāpjot ANO sankcijas. Pak arī atvēra bankas kontu Kamerūnas bankas Lubumbashi filiālē, tādējādi pārkāpjot ANO DP rezolūcijas. Pak sadarbojas ar Hwang Kil Su. Viņš sniedz finanšu pakalpojumus KTDR režīma un kodolprogrammu atbalstam.
                                 
                              
                                    26.
                                 
                                 
                                    HWANG Kil Su
                                    jeb HWANG Kil-Su
                                    
                                 
                                 
                                    Uzņēmuma CONGO ACONDE līdzdibinātājs
                                    Dzimšanas vieta: KTDR
                                    Pases numurs: 654331363
                                    Valstspiederība: KTDR
                                    Dzimums: vīrietis
                                    Adrese: Kongo Demokrātiskā Republika
                                 
                                 
                                    21.4.2022.
                                 
                                 
                                    
                                       Hwang Kil Su ir iesaistīts sankciju apiešanā un ir atbildīgs par KTDR kodolprogrammas un ballistisko raķešu programmas finansiālu atbalstīšanu. Viņš ir uzņēmuma CONGO ACONDE, kas ir PAEKHO TRADING CORPORATION pastkastītes uzņēmums, līdzdibinātājs. PAEKHO ir iesaistīts statuju eksportēšanā uz vairākām Subsahāras valstīm, pārkāpjot ANO DP rezolūcijas. Hwang arī atvēra bankas kontu Kamerūnā bāzētas bankas Lubumbashi filiālē, pārkāpjot ANO DP rezolūcijas. Hwang strādā ar Pak Hwa Song. Viņš sniedz finanšu pakalpojumus, atbalstot KTDR režīmu un kodolprogrammas.
                                 
                              
                                    27.
                                 
                                 
                                    IM Song Sun
                                    jeb IM Song-Sun
                                    
                                 
                                 
                                    Valstspiederība: KTDR
                                    Dzimums: vīrietis
                                 
                                 
                                    21.4.2022.
                                 
                                 
                                    Būdams Corman Construction Company (Tong Bang), kas ir ANO sarakstā iekļautās Mansudae Overseas Project (MOP) Group pastkastītes uzņēmums, pārstāvis, Im Song Sun ir iesaistīts sankciju apiešanā, pārkāpjot ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) vai 2397 (2017) noteikumus. Viņš ir vadījis minētā uzņēmuma veiktu būvniecību Senegālā un ir saņēmis maksājumus par līgumiem, kas piešķirti MOP un Corman Construction, un tādēļ viņš ir atbildīgs par finanšu darbībām, ar kurām tiek atbalstīta KTDR kodolprogramma un ballistisko raķešu programma.
                                 
                              
                                    28.
                                 
                                 
                                    CHOE Song Chol
                                    jeb CHOE Song-Chol
                                    
                                 
                                 
                                    Valstspiederība: KTDR
                                    Dzimums: vīrietis
                                 
                                 
                                    21.4.2022.
                                 
                                 
                                    Būdams Corman Construction Company (Tong Bang), kas ir ANO sarakstā iekļautās Mansudae Overseas Project Group pastkastītes uzņēmums, pārstāvis, Choe Song Chol ir iesaistīts sankciju apiešanā, pārkāpjot ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) vai 2397 (2017) noteikumus. Viņš ir vadījis minētā uzņēmuma veiktu būvniecību Senegālā un ir saņēmis maksājumus par līgumiem, kas piešķirti MOP un Corman Construction, un tādēļ viņš ir atbildīgs par finanšu darbībām, ar kurām tiek atbalstīta KTDR kodolprogramma un ballistisko raķešu programma.”
                                 
                              
                  
                        3)
                     
                     
                        III pielikuma sadaļas “To personu saraksts, kas minētas 23. panta 1. punkta c) apakšpunktā un 27. panta 1. punkta c) apakšpunktā” iedaļā “B. Vienības” pievieno šādus ierakstus:
                        
                                     
                                 
                                 
                                    Nosaukums (un iespējams pieņemtais nosaukums)
                                 
                                 
                                    Informācija identifikācijai
                                 
                                 
                                    Sarakstā iekļaušanas datums
                                 
                                 
                                    Pamatojums
                                 
                              
                                    “5.
                                 
                                 
                                    Eritech Computer Assembly & Communication Technology PLC
                                 
                                 
                                    Adrese: Denden Street N028, Asmara, 257, Eritreja
                                 
                                 
                                    21.4.2022.
                                 
                                 
                                    
                                       Eritech Computer Assembly & Communication technology PLC atrodas Eritrejas Aizsardzības spēku pakļautībā vai vadībā, un tā domicils ir Asha Golgol Military Technical Center, ko izmanto civilā, militārā un paramilitārā ekipējuma ražošanai, pārveidošanai vai remontam. Tas ir iesaistīts sankciju apiešanā un ir atbildīgs par KTDR kodolprogrammas un ballistisko raķešu programmas atbalstīšanu, jo tas tika identificēts kā iespējamais saņēmējs KTDR izcelsmes militāro sakaru iekārtu sūtījumam no Ķīnas 2016. gada jūlijā. Lielākā daļa attiecīgo iekārtu nāca no GLOCOM – KTDR uzņēmuma, kas specializējies militāro pārraides iekārtu piegādē un ir saistīts ar KTDR izlūkdienestiem, jo īpaši pārkāpjot ANO DPR 2270 (2016).
                                 
                              
                                    6.
                                 
                                 
                                    
                                       Korea General Corporation for External Construction (jeb KOGEN, GENCO)
                                 
                                 
                                    Adrese: Taedonggang District, Pyongyang, Korejas Tautas Demokrātiskā Republika
                                 
                                 
                                    21.4.2022.
                                 
                                 
                                    Saskaņā ar oficiālā KTDR interneta portāla Naenara prezentāciju Korea General Corporation for External Construction (KOGEN) kā profesionāls būvniecības uzņēmums veic kvalificētu darbinieku nosūtīšanu uz ārvalstīm un ir īstenojis projektus Apvienotajos Arābu Emirātos, Kuveitā, Katarā, Jemenā, Krievijā, Lībijā un Mongolijā. Tas ir arī izveidojis vietējās filiāles, piemēram, Zambijā. Tādējādi KOGEN ir iesaistīts sankciju apiešanā un ir atbildīgs par KTDR kodolprogrammas un ballistisko raķešu programmas finansiālu atbalstīšanu, jo tas pilnībā vai daļēji pārskaita režīmam to darba ņēmēju algas, kurus tas nosūta uz ārvalstīm; šāda prakse ir aizliegta ar ANO DPR 2397 (2017).
                                 
                              
                                    7.
                                 
                                 
                                    Chilsong Trading Corporation
                                 
                                 
                                    Adrese: Pyongyang, Korejas Tautas Demokrātiskā Republika
                                 
                                 
                                    21.4.2022.
                                 
                                 
                                    
                                       Chilsong Trading Corporation ir iesaistīts sankciju apiešanā, pārkāpjot ANO DPR 2270 (2016), un ir atbildīgs par KTDR kodolprogrammas un ballistisko raķešu programmas atbalstīšanu, jo īpaši tāpēc, ka to pārstāv KTDR pilsonis CHOE Jin-myong, kurš tirgo militārās sakaru iekārtas un veda sarunas ar DAERYONGGANG TRADING CORPORATION – vienību, kurai Apvienoto Nāciju Organizācijas Drošības padome piemērojusi sankcijas 2009. gada 16. jūlijā.
                                 
                              
                                    8.
                                 
                                 
                                    Korea Paekho Trading Corporation
                                    (jeb Joson Paekho Muyok Hoesa)
                                 
                                 
                                    Adrese: Chongryu 3-dong, Taedonggang District, Pyongyang, Korejas Tautas Demokrātiskā Republika
                                 
                                 
                                    21.4.2022.
                                 
                                 
                                    
                                       Paekho Trading Corporation ir mākslas uzņēmums, kas nodarbojas ar statuju izgatavošanu ārvalstīs, Paekho Art Studio izgatavotu mākslas darbu statuju eksportēšanu, kā arī veicina nelikumīgu nodarbinātību un piekļuvi starptautiskajām finanšu sistēmām. Tās mērķis jo īpaši ir attīstības dotācijas un aizdevumi, kā arī ārvalstu tiešie ieguldījumi, kas paredzēti pašvaldību projektiem. Tādējādi tas ir iesaistīts sankciju apiešanā un ir atbildīgs par KTDR kodolprogrammas un ballistisko raķešu programmas finansiālu atbalstīšanu.”